Downloaded from - MoviesMod.fit
TIDLIGERE
Hårfødderne, hvor er de?
Jeg håbede at finde mine venner.
Der er ting, man leder efter,
og der er ting, man finder, ikke?
Denne... magi.
Kan du lære mig, hvordan man bruger en stav?
Man kan bruge den, så snart man er værdig.
Valandil siger, at i det gamle kvarter
bedes der dag og nat for dig.
Det var dig, der åbnede mit hjerte for de Trofastes levevis.
Men sammen kan vi kæmpe.
Visse kampe behøver man ikke at udkæmpe.
Fortæl fangevogteren, at det var ham, der startede oprøret.
Stensangerne siger, de kan høre bjerget.
Med denne ring kan jeg se det.
Vi har knap nok fyldt et fingerbøl af dets rigdommes hav.
Han er forandret.
Han er ikke grådig. Det har han aldrig været.
Er det muligt, at ringen, han går med...
Nej. Det er simpelthen umuligt, at der er en fejl i jeres ringe.
Så ligger fejlen måske hos ringenes skaber.
Hvor meget ved du egentlig om denne Annatar?
Har du ændret dværgenes ringe?
Nej.
Det har vi.
Vi må rette op på vores fejl ved at færdiggøre ringene sammen.
De Ni skal forløse De Syv.
De skal forløse os alle.
Orkerne er ikke i Mordor.
En legion er på vej mod Eregion.
Galadriel havde ret. Du må straks sende hæren til Eregion!
Jeg førte dig hertil,
ikke som fange...
Men som en mulig allieret.
For vi har en fælles fjende.
RINGENES HERRE: MAGTRINGENE
Ti stille.
Vi bliver desertører.
Jeg er ligeglad.
Jeg nægter at dø, så Adar kan jagte et spøgelse.
Menneskenes ringe, hvorfor bliver I ved at trodse mig?
I, der ikke lever, ikke ånder
og hverken besidder tanker eller vilje?
Hvilken stolthed er vævet ind i jeres inderste jeg,
at I modstår min hånd?
Igen.
Mere sølv.
Mere mithril.
Der er ikke mere mithril.
Dværgenes levering er forsinket.
Så opsøg dem.
Vi har forsøgt flere gange, men modtager intet svar.
Skal jeg gøre alt selv?
Vi arbejder, så hårdt vi kan.
Nogle af os har bemærket, du virker...
...særligt temperamentsfuld på det seneste.
Hvad var dit navn, smed?
Mener du, du ikke kan huske det?
Jo, selvfølgelig.
Det er bare... Giv mig et øjeblik.
-Fyrst Celebrimbor. -Et øjeblik!
Alle sammen, hold en pause.
Mirdania. Hun hedder Mirdania.
Du kan ikke forventes at huske alt.
Nej, men det er også enkle ting.
Tidligere kunne jeg have svoret, jeg lagde min hammer her, og...
Mener du den hammer?
Ja.
Jeg er vist ved at blive skør.
Eller du fordyber dig sådan i det,
at det er svært at komme ud af det igen.
Så dybt.
Jeg tænker, du til tider må være fristet
til at blive der noget tid
for at få lidt klarhed.
Jeg har det godt.
Jeg er bare udmattet.
Så vil du ikke kunne lide mine nyheder.
Dit folk vil tale med dig.
Nej.
Du er Eregions fyrste. Du har ansvar.
Ja, og mit største ansvar er over for ringene.
Indtil De Ni er færdige, er alt andet ligegyldigt.
Godt.
Som du vil.
Der er mere.
Dværgene har ikke afleveret vores mithril.
Vil du tage dig af det?
Straks.
Den største af elversmedene er opslugt af arbejdet.
Han har bedt mig om at klare alt det administrative for sig.
Så hvad er problemet?
Vis ham det.
Vise mig hvad?
Portbygningen sværmer altid med håndværkere og købmænd,
der kommer til byen.
I forgårs stoppede det sært nok.
Vi sendte et hold over floden
for at se, om vejen var blokeret.
Men kun én soldat vendte tilbage.
Hvor er han?
Han skyllede i land i morges. Han bar tilsyneladende en besked.
Begrav ham.
Vis det ikke til nogen.
Skal jeg informere fyrsten?
Nej.
Han har bedt mig sørge for, at ingen forstyrrer ham.
Ikke engang smedene.
Er vi frataget vores pligter?
Det er jeg bange for.
Var det, fordi han glemte mit navn?
Jeg var hård ved ham, men...
Han er ikke sig selv, Mirdania.
Lige nu må vi blot lade ham være alene.
Giv ham tid. Og bed til,
at han afslutter arbejdet, før det afslutter ham.
Kan jeg regne med, at du...
...sørger for, de andre respekterer hans vilje?
Selvfølgelig.
Udskæringen, herre. På liget.
Hvad stod der?
"Hvor er Han?"
I min korte tid som din fange
virkede du opsat på at finde Sauron.
Jeg vil endda sige ganske opslugt af det,
som man altid er,
når han har ormet sig vej ind i ens tanker.
Du ved intet om mine tanker.
Du gav efter for ham.
Jeg gjorde modstand.
I et stykke tid, måske.
Men før eller senere ser han dig.
Ikke blot den, du er, men den, du ønsker at være.
Hans øje borer et hul, og resten af ham glider ind.
I starten lader han dig endda tro, hans magt er blevet din.
En uimodståelig magt...
...som lover at opfylde alle dine ønsker.
Et hav af farver,
som får alt andet til at virke evigt...
Gråt.
Hvad lovede han dig?
En hær.
Ved du, hvad han tilbød mig?
Jeg er ligeglad.
Børn.
Det lader til, han gav os begge, hvad vi ønskede.
Forstår du,
det er ikke hans løgne, der skal udslettes.
Det er ham.
Og jeg kan hjælpe dig med det.
Med at udslette Sauron.
Hvilken hjælp kan du tilbyde, ork?
Morgoths krone. Men jeg troede...
Der er mange historier om dengang,
Silmarillerne blev taget ud af den.
Men jeg var der, da Sauron omsmeltede den til sig selv.
Da han knælede for at blive kronet.
Og det var mig, der brugte dens kraft til at dræbe ham.
Hvis dét, du siger, er sandt,
hvorfor er han så her?
Fordi jeg endnu ikke havde fundet dig.
Hvad er min rolle i det her?
Det siges, De Tre elverringe har reddet jer fra at svinde hen.
Er det sandt?
I så fald vil denne krone måske
sammen med jeres ringe være stærk nok
til at udslette Sauron for evigt.
Bedrageren tror, han er uden for min rækkevidde.
Men han gemmer sig i Eregion.
Og jeg tror godt, du ved...
...at Halbrand er Sauron.
Ikke sandt?
Den bys skæbne
afhænger af din evne til at tilsidesætte din stolthed.
Jeg foreslår, du finder viljen til det.
Hvis du kan.
Vi taler sammen igen.
Lovløshed.
Opfordring til en voldsom kamp, der førte til tab af menneskeliv.
Og så den sidste og mest modbydelige forbrydelse,
højforræderi.
Disse afskyelige lovovertrædelser kræver en dødsdom.
-Ja! -Sådan skal det være.
-Han fortjener ikke døden. -Måske.
Dog...
...i betragtning af de mange års tjeneste for kongeriget,
er det domstolens afgørelse, at den anklagede bør blive løsladt.
Løsladt...
Men selvfølgelig kun, hvis han angrer sine forbrydelser
og sværger sin loyalitet over for Númenors sande hersker.
Elendil, søn af Amandil, angrer du dine forbrydelser?
Det gør jeg.
Og anerkender du Ar-Pharazôn som Númenors sande konge?
Det gør jeg ikke.
Tal højere, Elendil,
så alle kan høre dig.
Det gør jeg ikke!
For Númenors sande hersker er nu og til sine dages ende Míriel,
datter af Tar-Palantír!
Og den eneste forræder her er dig!
Hvad gør vi nu med ham?
Du har gjort nok, knægt.
Måske skal vi lade Valarne afgøre hans skæbne.
Ønsker de Trofaste at leve ifølge de gamle traditioner,
bør de dø på samme vis.
Nori.
Snorker? Hvem snorker?
Ingen.
Jeg... så noget.
Den hellige ild hvisker til os, hvis blot vi hører efter.
Fortæller os ting. Viser os endda ting.
Viser den os ting, der vil ske? Eller ting, der muligvis vil ske?
Den viser morgendagens skyer så klart som gårsdagens solskin.
Hvordan lærer jeg at mestre dens kraft? At modstå mørket?
Hvad skal ilden bruge dig som mester til?
Hvis ikke jeg mestrer den, hvordan bruger jeg den så?
Hver en prøve, du har mødt indtil videre, har du fejlet.
Fejler du denne,
bliver der ikke flere.
Sig, hvad jeg skal gøre.
Følg gamle Tom. Så skal han vise dig det.
Hvorfor rejser I ikke?
Stikker af fra dem.
Hvor skulle vi tage hen?
Hvor end I vil.
Hårfødder finder nye steder at bo hver måned.
Denne smial gravede min mor og hendes forældre til mig.
Jeg blev født i den.
Jeg har passet det træ, siden jeg var stor nok til at løfte en rive.
Jeg giftede mig med min Bramgar i dets skygge.
Og sidste forår, da han døde,
begravede jeg ham der.
En dag skal jeg også ligge der.
Hver af disse smialer har en lignende historie.
Dette er ikke kun et sted, vi bor.
Det er vores hjem.
Det er mig.
-Nori... -Jeg rodede dig ind i det.
Måske er det mig, der skal få dig ud.
Hvis jeg melder mig nu,
kan jeg måske også få Poppy ud.
Jeg er nysgerrig, hvorfor kalder de dig Ingen?
Mine forældre er ubeslutsomme. Det tog dem lang tid at vælge et navn.
Hvor lang tid?
Et par år.
Det er ikke så slemt.
For et par år siden.
Da hang "Ingen" efterhånden ved.
Hvorfor ser du sådan på mig?
Jeg ville... Jeg tænkte på at spørge,
siden vi nok bliver myrdet og så videre,
om du vil med...
Hold op med at tale.
-Merimac. -Poppy.
Fik du firben til aftensmad?
Hvorfor spørger du?
Hun har ret, Nor.
Det store folk er efter den fremmede, ikke os.
Melder du dig, udsætter du måske hele verden for fare.
Ikke kun storerne, men også hårfødderne.
Din mor og far. Dilly.
Hvor tit har du sagt, han er vigtig?
Ret så mange, formoder jeg.
Sagen er, Nor, at før eller senere, når du siger noget tit nok,
så tror jeg på dig.
Lad os kæmpe for det.
Den mørke troldmand har fundet sin stav.
Og nu er tiden kommet til, at du finder din.
Hvilken er det?
Du finder kun din sande stav, når dit hjerte udelukkende ønsker
at tjene den hellige ild.
Men der er så mange.
Det kunne tage måneder at lede.
Du har tid nok.
Medmindre der er et andet sted, du vil være.
Jeg så hende. Nori.
Hun var...
Jeg ved bare, at medmindre jeg finder hende snart, vil hun dø.
De vil begge dø.
Mange, der dør, fortjener at leve.
Nogle, der lever, fortjener at dø.
Hvem er du til at sørge for det?
Når hun er i sikkerhed, kan jeg komme tilbage.
Nej. Det kan du ikke.
Der er tidspunkter, hvor én vej bliver til to, og du må vælge.
Forlader du den nu, kan du aldrig vende tilbage til denne vej.
Er det den eneste måde?
Sauron stiger frem i vest.
En mørk troldmand i øst.
Hver en sjæl i Midgård er i fare.
Vil du overlade dem til deres skæbne?
Hun er min ven.
Din ven eller din skæbne?
Valget er dit.
Kom nu, tag jer sammen.
Deres Majestæt.
Du kaldte på mig, far?
Nej.
Det gjorde han.
Jeg kan se, De Syv tjener dig godt, prins Durin.
De tjener nogen godt. Så meget er sandt.
Omstændighederne har ændret sig.
Jeg har lige hørt, at Eregion trues af invasion.
Uden mithril kan vi ikke færdiggøre de sidste Magtringe.
Vi skal bruge mere.
Og vi skal bruge det nu.
Hvor meget vil du have?
Der er intet, du kan gø...
Hvor meget af hvad?
Jeg forstår, I udvider jeres minedrift.
Vi kan løbende forsyne jer med tømmer
til at bygge platforme og mineskakter med.
Eller måske foretrækker Khazad-dûm noget...
...mere dyrebart?
Far, måske ville det være klogt at tale om det i enrum først?
Der er intet at tale om.
Jeg har besluttet mig.
Og?
Svaret er nej.
Fortæl fyrst Celebrimbor, at jeg beklager.
Kong Durin.
Prins. Farvel.
Aulë være lovet.
Et øjeblik var jeg bange for, at du var gået fra forstanden.
Tværtimod.
Jeg ser tingene ganske tydeligt.
Bare rolig, min dreng.
De kommer igen.
Igen?
Du hørte ham.
Der bliver krig i Midgård.
Og hæren, der har våben og rustninger i mithril,
er stort set uovervindelig.
Vi kan sætte vores egen pris.
Er du blevet skør?
Hele verden er blevet skør, min dreng.
Det er op til os at udnytte det.
Bed Narvi om at fordoble arbejdsstyrken. Vi udvider minen.
Far.
Tag ringen af.
Nej, jeg vil ej.
Den er min.
Den tilhører mig.
Nej.
Du tilhører den.
Hvis ikke det er sådan, så bevis det.
Tag den af.
Jeg har intet at bevise for dig, knægt.
Så giver han os ikke noget valg.
Vi må personligt lægge os foran minen, om nødvendigt.
Han ville pudse hele hæren på os.
Lad ham gøre det!
Hvis den ring får ham til at vende sine tropper mod sin egen søn,
vil alle dværge i Khazad-dûm se, at han ikke længere kan herske.
De tager hans krone.
Hvordan kan du tale sådan om ham?
Durin.
Du taler om at ydmyge ham.
Om at ødelægge ham.
Jeg elsker ham lige så meget, som du gør.
Aulë ved, han er dobbelt så meget far for mig, som min egen var.
Men dværgen på den trone er ikke din far.
Så længe han bærer den ring, er han døv for alle andres meninger, selv vores.
Og hver en dværg i dette bjerg er i fare!
Durin!
Durin?
Durin, du...
Jeg kan ikke gøre det.
Jeg kan ikke, Disa.
Jeg ser på ham, og i hans øjne...
...ser jeg stadig min far.
Fortabt og langt væk, ja, men han er stadig derinde.
Du har altid set lyset for enden af grotten, min elskede.
Kom.
Hvis ikke vi handler nu, når vi ikke frem til det.
Han tilintetgør sig selv og kongeriget med.
Ved daggry skal du kastes i vandet og udstå Havets Dom.
De tilkalder søslangen nu.
Jeg talte med Ar-Pharazôn.
Han vil ikke modsætte sig de Trofaste.
Hans tilbud om nåde gælder stadig, hvis du sværger...
Sværger ham troskab?
Det er næppe barmhjertighed at bede en mand forkaste sin integritet.
Efter alt, hvad familien har mistet, kan jeg ikke også miste dig.
Jeg beder dig, far.
Jeg beder dig.
Bid stoltheden i dig.
Hvis du efter alt dette kun ser stolthed...
Så er der ikke mere at tale om.
Det sagde kongen, du ville sige.
Han sagde, dit had til ham var blevet til had til mig,
og at du aldrig ville lytte til mig.
Så jeg knælede for ham
og tiggede
ved hans fødder om tilladelse til at gå til hende.
Jeg håber ikke, jeg tog fejl.
Du hører ikke til her.
Bøj dig for Pharazôn.
Jeg befaler det.
Skal Númenor kæmpe, behøver vi mænd som dig.
Mænd, der vil forsvare, hvad der er dyrebart. Tro mænd.
Tro er ikke tro, hvis ikke man lever ifølge den.
Og i mit hjerte ved jeg, at du er dette kongeriges sande arving.
Jeg kan ikke benægte den viden.
Ellers ville jeg ikke være den mand, du vil frelse.
Hvad, hvis du tager fejl?
Så vil jeg hellere dø med et helt hjerte
end leve med ét knust af fejhed.
Hvad med mit hjerte?
Hvis det er Valarnes vilje, at mit liv skal skånes...
...så bliver det det.
Hvad, hvis det ikke gør?
"Havet har altid ret."
Trin!
Disa?
Disa, vi er her på kongens ordre.
Så flyt jer,
eller jeg bliver tvunget til at få jer flyttet.
Beklager.
Skulle det skræmme os væk?
Nej.
Det skal de.
Jeg elsker dig.
Elsk mig senere.
Det er kun begyndelsen.
De kommer tilbage. Flere af dem.
Så venter vi på dem.
Giver du afkald på al jordisk autoritet og accepterer Valarnes dom?
Jeg accepterer deres dom.
Smid ham i.
Slip ham fri!
Hans forbrydelse er begået i mit navn,
så jeg har ret til at modtage Valarnes dom i hans sted.
-Det burde være ham. Tag ham. -Nej, nej!
Min dronning?
Hun har ret. Det står der alt sammen.
Er det sandt?
Ifølge loven, ja.
Så må det være sådan.
Nej, tag mig.
Tag mig.
Míriel, du kan ikke...
Hvis vi skal gå de Trofastes vej,
må jeg tage det første skridt.
-Den er her! Se! -Ude i horisonten.
Ja, den er på vej.
Valarne har dømt hende...
-Der er hun! -Uskyldig!
Min dronning!
Hil Tar-Míriel, Havets Dronning!
Hil dronning Míriel!
-Hil dronning Míriel! -Hil Havets Dronning!
Hil dronning Míriel!
Ja. Halbrand er Sauron.
Han er i Eregion for at smede ringe og underlægge sig mit folk.
-Og dit. -Alle Midgårds folk.
Men han flygter ikke, før opgaven er fuldført.
Og det giver os en midlertidig fordel.
Os?
Befri mig.
Lige nu er Elrond på vej fra Lindon med en hær af elvere.
Og Nenya, min ring.
Jeg forstår.
Når han ankommer, vil han lukke byen af,
frelse Celebrimbor fra Saurons kløer, og så,
uruk,
vil du og jeg udslette Sauron fra denne verden.
For evigt.
Og hvad så?
Hver en ring, han har rørt, må tilintetgøres.
Jeg mente, hvad så for urukkerne?
Vil din storkonge lade os vende hjem i fred?
Eller vil han fortsætte med at invadere Mordor?
Skyggen har ikke kun overtaget dig, den har overtaget hele Elverheden.
I sidste ende
bliver dit behov for at bevise din troskab en del af Saurons plan.
Du lyver.
For at jeg skal afsløre noget.
Du har allerede afsløret alt,
hvad jeg håbede på, og mere til.
Godt så.
Det er tid!
Hele Eregion er muligvis under Saurons kontrol nu.
Det kræver mere end en legion af dine børn at belejre byen.
Troede du virkelig, jeg ville udfordre den mægtige Sauron
med en enkelt legion?
Nu hvor du har bekræftet, hvem han er,
og sagt, hvem der har din ring,
vil Eregion falde.
Og Sauron med.
Nej.
Det må være dét, han ønsker.
Sauron har ingen hær selv,
så han har lokket din hertil.
Han ønsker, du angriber Eregion.
Bind hende. Hun bliver nyttig senere.
-Jeg beder dig. Tænk dig om. -Kom herned.
Gør det ikke. Lad ham ikke narre dig.
Han kan vente sig.
Nej!
Du må ikke. Dette er hans plan!
Det er Saurons ønske!
Det er dét, han vil have!
Denne vej! Kom så!
Skub! Kom så!
Hårdere!
Ring med klokkerne.
Vi er under angreb!
Luk portene! Hæv vindebroen!
Gør du fremskridt?
Hørte du det ikke?
Udenfor. Det lød som en belejringsalarm.
Bare rolig, jeg har byen under kontrol.
Det afgør jeg selv.
Du hører til herinde, min ven.
Du skal ikke fortælle mig, hvor jeg hører til!
Slip mig, ven.
Forlad dette tårn nu,
og når Midgård falder, sværger jeg,
at enhver i den sete og usete verden
vil vide, at du var skyld i deres undergang.
Vi mangler at smede ni ringe!
Den bedste hest.
-Klart. -Det er en hest.
I århundreder
har jeg forsøgt at skabe magtgenstande.
Men jeg fejlede.
Sandheden er,
jeg kom hertil, ikke fordi Valarne behøvede dig,
men fordi jeg gjorde.
Jeg...
Jeg kan ikke smede flere ringe.
Og uden mithril...
Bare rolig.
Jeg var i Khazad-dûm.
Mithril-malm.
Raffineret til pulver af Narvi selv.
Fra deres miners pureste åre.
En niendedel portion per ring.
Det burde være nok.
Vi er tæt på nu, Celebrimbor.
Så tæt på at opnå dét, vi ville.
Jeg sværger på min udødelige sjæl,
når denne tidsalders historie skrives, vil Silmarillerne...
Tja...
De vil højst fortjene en hvisken.
Men dine ringe,
Magtringene,
vil blive anset for de dyrebareste skabelser i hele Midgård.
Ja.
Vend ikke om nu, hvor dine støvler kysser tærsklen.
Brug den, min ven.
Overgå Fëanor.
Overgå dig selv.
En sidste gang.
Jeg skrev et digt, men din skønhed
overgår stadig, hvad end jeg kan skrive.
Kom, børn!
Ja!
Kom herhen!
Slip!
Tekster af: Anna Jennifer Christiansen
Kreativ supervisor Toni Spring
Downloaded from - MoviesMod.fit